ยังไม่สรุปเหตุไฟไหม้ เอสซีบี รอผลตรวจจาก พฐ. ยืนยัน
โฆษก สตช.เผย พบความผิดปกติของระบบไฟฟ้า ภายในห้องที่เกิดเหตุไฟไหม้ เอสซีบี รอผลพิสูจน์ทางนิติวิทยาศาสตร์ยืนยันเพื่อสรุปสาเหตุ แต่ยังไม่ตัดประเด็นประกายไฟจากเครื่องฉีดพ่นยุงทิ้ง ,วันที่ 26 ก.พ. 58 พลตำรวจโทประวุฒิ ถาวรศิริ โฆษกสำนักงานตำรวจแห่งชาติ เปิดเผยถึงกรณีเกิดเหตุเพลิงไหม้อาคารธนาคารไทยพาณิชย์ สำนักงานใหญ่ หรือเอสซีบี ปาร์ค ว่า พบความผิดปกติของระบบไฟฟ้า ภายในห้องเกิดเหตุเพลิงไหม้ ซึ่งจุดดังกล่าว เป็นจุดที่ใกล้เคียงกับบริเวณจุดต้นเพลิง ที่เจ้าหน้าที่กองพิสูจน์หลักฐานพบ ซึ่งระบบไฟฟ้าในห้องดังกล่าว มีการเดินสายไฟใต้พื้น จึงทำให้ในช่วงเกิดเหตุครั้งแรกไม่สามารถตรวจเจอสาเหตุของเพลิง และขณะนี้ตำรวจยังไม่สามารถยืนยันได้ว่า กรณีนี้จะเป็นสาเหตุที่ทำให้เกิดเพลิงไหม้ได้หรือไม่ โดยต้องรอผลการตรวจสอบทางนิติวิทยาศาสตร์ยืนยันอีกครั้ง เช่นเดียวกับกรณีเครื่องฉีดพ่นยุง ที่ตำรวจยังคงให้น้ำหนัก เพราะจากการตรวจทดลอง ยืนยันได้ว่า เครื่องฉีดพ่นยุง สามารถทำให้เกิดประกายไฟได้,เบื้องต้น เจ้าหน้าที่ตำรวจยอมรับว่า เจ้าหน้าที่ตำรวจเองยังไม่มีพยานหลักฐาน ในการยืนยันว่า พนักงานฉีดยุงทั้งสี่คน เข้าไปในห้องที่เกิดเหตุเพลิงไหม้จริงหรือไม่ ในเบื้องต้น คงต้องรอผลการตรวจวิเคราะห์จากกองพิสูจน์หลักฐาน ก่อนจะทราบผลทั้งหมดในสัปดาห์หน้า.
โฆษก สตช.เผย พบความผิดปกติของระบบไฟฟ้า ภายในห้องที่เกิดเหตุไฟไหม้ เอสซีบี รอผลพิสูจน์ทางนิติวิทยาศาสตร์ยืนยันอีกครั้ง แต่ยังไม่ตัดประเด็นประกายไฟจากเครื่องฉีดพ่นยุงทิ้ง 
เอสซีบี,ไฟไหม้,ประวุฒิ ถาวรศิริ,โฆษกสำนักงานตำรวจแห่งชาติ,ธนาคารไทยพาณิชย์,เอสซีบี ปาร์ค,ข่าว,ไทยรัฐออนไลน์